CELEX: 32017R1787
Language: mt
Date: 2017-06-12 00:00:00
Title: Regolament Delegat tal-Kummissjoni (UE) 2017/1787 tat-12 ta' Ġunju 2017 li jemenda r-Regolament (UE) Nru 508/2014 tal-Parlament Ewropew u tal-Kunsill f'dak li għandu x'jaqsam mad-distribuzzjoni tal-fondi taħt ġestjoni diretta fost l-objettivi tal-Politika Marittima Integrata u l-Politika Komuni tas-Sajd

4.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 256/1
            
         REGOLAMENT DELEGAT TAL-KUMMISSJONI (UE) 2017/1787
   tat-12 ta' Ġunju 2017
   li jemenda r-Regolament (UE) Nru 508/2014 tal-Parlament Ewropew u tal-Kunsill f'dak li għandu x'jaqsam mad-distribuzzjoni tal-fondi taħt ġestjoni diretta fost l-objettivi tal-Politika Marittima Integrata u l-Politika Komuni tas-Sajd
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 u r-Regolament (UE) Nru 1255/2011 tal-Parlament Ewropew u tal-Kunsill (1), u b'mod partikolari l-Artikolu 14(4) tiegħu,
   Billi:
   
               (1)
            
            
               Ir-Regolament (UE) Nru 508/2014 jipprevedi l-finanzjament ta' miżuri li jikkontribwixxu biex jintlaħqu l-objettivi tal-Politika Marittima Integrata u l-Politika Komuni tas-Sajd.
            
         
               (2)
            
            
               It-titolu VI tar-Regolament (UE) Nru 508/2014 jistabbilixxi l-miżuri li jistgħu jiġu ffinanzjati f'konformità mal-prinċipju tal-ġestjoni diretta mill-Unjoni.
            
         
               (3)
            
            
               L-Anness III tar-Regolament (UE) Nru 508/2014 jistabbilixxi d-distribuzzjoni indikattiva tal-fondi taħt ġestjoni diretta fost l-objettivi speċifiċi tal-Politika Marittima Integrata u tal-Politika Komuni tas-Sajd stabbiliti fl-Artikoli 82 u 85 ta' dak ir-Regolament.
            
         
               (4)
            
            
               Il-perjodu ta' programmazzjoni għal miżuri ffinanzjati permezz tar-Regolament (UE) Nru 508/2014 jkopri s-snin mill-2014 sal-2020. Wara t-tmiem tat-tielet sena tal-perjodu ta' programmazzjoni, u fid-dawl tal-esperjenza miksuba minn azzjonijiet implimentati s'issa fil-firxa tal-oqsma differenti ta' nfiq, tfaċċaw xi diverġenzi f'ċerti oqsma bejn id-distribuzzjoni xierqa ta' fondi u l-perċentwali stipulati fl-Anness III tar-Regolament (UE) Nru 508/2014.
            
         
               (5)
            
            
               S'issa kien possibbli li jiġu ttrattati dawn id-diverġenzi permezz tal-applikazzjoni tal-Artikolu 14(3) tar-Regolament (UE) Nru 508/2014. Dak l-Artikolu jippermetti lill-Kummissjoni li tiddevja mill-perċentwali indikattivi iżda mhux b'aktar minn 5 % tal-valur tal-pakkett finanzjarju f'kull każ.
            
         
               (6)
            
            
               L-Artikolu 14(4) tar-Regolament (UE) Nru 508/2014 jagħti s-setgħa lill-Kummissjoni biex tadotta atti delegati biex taġġusta l-perċentwali stabbiliti fl-Anness III tiegħu.
            
         
               (7)
            
            
               Sabiex jiġi massimizzat l-użu tal-fondi disponibbli għall-bqija tal-perjodu ta' programmazzjoni u l-kontribuzzjoni tal-azzjonijiet sottostanti għall-kisba tal-objettivi stabbiliti fl-Artikoli 82 u 85 tar-Regolament (UE) Nru 508/2014, jenħtieġ li tiġi adottata d-distribuzzjoni indikattiva tal-fondi fl-Anness III ta' dak ir-Regolament.
            
         
               (8)
            
            
               Għaldaqstant, jenħtieġ li r-Regolament (UE) Nru 508/2014 jiġi emendat skont dan.
            
         ADOTTAT DAN IR-REGOLAMENT:
   Artikolu 1
   L-Anness III tar-Regolament (UE) Nru 508/2014 jinbidel bit-test stipulat fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta' Ġunju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 149, 20.5.2014, p. 1.
   
      ANNESS
      “
            ANNESS III
            
               DISTRIBUZZJONI INDIKATTIVA TAL-FONDI TAĦT IL-KAPITOLI I U II TAT-TITOLU VI FOST L-OBJETTIVI, STIPULATI FL-ARTIKOLI 82 U 85
                (1)
            
            Objettivi kif stipulati fl-Artikolu 82:
            
                        1.
                     
                     
                        L-iżvilupp u l-implimentazzjoni tal-governanza integrata tal-affarijiet marittimi u kostali – 6 %
                     
                  
                        2.
                     
                     
                        L-Iżvilupp ta' inizjattivi transettorjali – 24 %
                     
                  
                        3.
                     
                     
                        Appoġġ għat-tkabbir ekonomiku, l-impjiegi, l-innovazzjoni u teknoloġiji ġodda – 17 %
                     
                  
                        4.
                     
                     
                        Il-promozzjoni tal-protezzjoni tal-ambjent tal-baħar – 5 %
                     
                  Objettivi kif stipulati fl-Artikolu 85:
            
                        1.
                     
                     
                        Il-ġbir, il-ġestjoni u t-tixrid ta' parir xjentifiku fil-PKS – 11 %
                     
                  
                        2.
                     
                     
                        Miżuri speċifiċi ta' kontroll u ta' infurzar taħt il-PKS – 11 %
                     
                  
                        3.
                     
                     
                        Kontribuzzjonijiet volontarji għal organizzazzjonijiet internazzjonali – 13 %
                     
                  
                        4.
                     
                     
                        Kunsilli Konsultattivi u attivitajiet ta' komunikazzjoni taħt il-PKS u l-PMI – 7 %
                     
                  
                        5.
                     
                     
                        Informazzjoni dwar is-suq, inkluż l-istabbiliment ta' swieq elettroniċi – 6 %
                     
                  ”
      
         (1)  Il-perċentwali japplikaw għall-ammont stipulat fl-Artikolu 14 minbarra l-allokazzjoni skont l-Artikolu 92.